Document ID: 32010D0724

DECIZIA COMISIEI
din 26 noiembrie 2010
privind poziția Uniunii Europene cu privire la modificarea anexei 6 la Acordul dintre Comunitatea Europeană și Confederația Elvețiană privind schimburile comerciale cu produse agricole
(2010/724/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană (1), în special articolul 5 alineatul (2) al doilea paragraf,
întrucât:
(1)
Acordul dintre Comunitatea Europeană și Confederația Elvețiană privind schimburile comerciale cu produse agricole (2) (denumit în continuare „acordul agricol”) a intrat în vigoare la 1 iunie 2002.
(2)
Articolul 6 din acordul agricol instituie un comitet mixt pentru agricultură însărcinat cu administrarea acordului agricol și cu buna funcționare a acestuia.
(3)
Articolul 11 din acordul agricol permite Comitetului mixt să modifice anexele și apendicele la anexele acordului prin intermediul adoptării unei decizii.
(4)
Comitetul mixt a decis recent modificarea articolelor 2 și 3 și a apendicelor 1, 2, 3 și 4 la anexa 6 la acordul agricol.
(5)
Articolul 5 alineatul (2) din Decizia 2002/309/CE prevede că, pentru adoptarea poziției Uniunii cu privire la o decizie a Comitetului mixt de a modifica anexa 6 la acordul agricol, Comisia urmează procedura prevăzută la articolele 4 și 7 din Decizia 1999/468/CE a Consiliului (3). Comisia este asistată de Comitetul permanent pentru semințe și material de înmulțire agricol, horticol și forestier, instituit prin articolul 1 din Decizia 66/399/CEE a Consiliului (4).
(6)
Poziția Uniunii Europene care urmează a fi adoptată de către Comisie în cadrul Comitetului mixt pentru agricultură cu privire la modificările la anexa 6 la acordul agricol trebuie definită de prezenta decizie.
(7)
Măsurile prevăzute în prezenta decizie sunt conforme cu avizul Comitetului permanent pentru semințe și material de înmulțire agricol, horticol și forestier,
DECIDE:
Articolul 1
Poziția Uniunii Europene care urmează a fi adoptată de către Comisie în cadrul Comitetului mixt pentru agricultură, instituit în temeiul articolului 6 din Acordul dintre Comunitatea Europeană și Confederația Elvețiană privind schimburile comerciale cu produse agricole, se bazează pe proiectul de decizie a Comitetului mixt pentru agricultură anexat la prezenta decizie.
Articolul 2
Decizia Comitetului mixt pentru agricultură se publică în Jurnalul Oficial al Uniunii Europene după adoptare.
Adoptată la Bruxelles, 26 noiembrie 2010.

Labels: 3
18
15